Fólk sem býr í flókinni fjölskyldu og missir maka sinn , þarf að fá samþykki stjúpbarna til að sitja í óskiptu búi , ef fráfarandi maki mælti ekki fyrir um slíkan rétt í erfðaskrá sinni . Ef stjúpbörn eru til að mynda þrjú , og eitt þeirra samþykkir ekki að viðkomandi sitji í óskiptu búi , geta hin börnin tvö gert það og þá getur sá sem var á móti hugsanlega fengið sinn arfshluta greiddan út . Þannig getur sá sem missti makann setið áfram í óskiptu búi með þeim . Ef par á ekki sömu skylduerfingja ætti það að gera erfðaskrá Haukur Örn Birgisson hæstaréttarlögmaður hjá Íslensku lögfræðiskrifstofunni segir að ef fólk eigi ekki sameiginleg börn , sé rétt að gera erfðaskrá . En hjá hjónum sem hafa verið gift allt sitt líf og eiga einungis börn saman sem eru uppkomin , þá séu erfðirnar nokkuð skýrar og ekki sama þörfin fyrir erfðaskrá . Hafi fólk hins vegar tekið saman síðar á ævinni og eigi sitt hvort „ hollið “ af börnum sé ástæða til að gera erfðaskrá . Haukur Örn segir að í erfðaskránni sé lýst yfir raunverulegum vilja þeirra sem gerðu hana . „ Oftar en ekki virði menn þann vilja “ , segir hann og bætir við að með erðaskránni sé tilgangurinn að forðast deilur . Þarf að geyma erfðaskrána á vísum stað Hann segir flestar erfðaskrár staðlaðar og það eigi ekki að taka lögmann langan tíma að gera erfðaskrá , nema eignir séu þeim mun meiri . Erfðaskrár eru hins vegar ekki vistaðar á einum stað eins og áður var þegar þær voru geymdar hjá sýslumanni . „ Núna þarf fólk að tryggja að erfðaskráin sé á ákveðnum stað og helst eiga afrit af henni svo það sé tryggt að hún finnist “ , “ segir hann og bætir við að lögmenn varðveiti einnig erfðaskrár fyrir fólk . Aðalatriðið sé að vilji fólks varðandi það hverjir erfa það og hvernig , komi skýrt fram í erfðaskránni . Menn hafi frumritið á vísum stað og eigi afrit . Má ekki gera skylduerfingja arflausa Það er hins vegar einungis hægt að ráðstafa þriðjungi eigna sinna með erfðaskrá . „ Það má ekki gera alla skylduerfingjana arflausa , það er ekki hægt . Það er líka hægt að ákveða með erfðaskrá að auka hlut eins erfingja þannig að hann fái þriðjung eignanna , og þá skiptast 2/3 eignanna sem eftir eru samkvæmt lögum . En þó fólk megi ekki gera skylduerfingjana arflausa , má það ráðstafa eignum sínum eins og það vill á meðan það lifir . „ Fólk má kaupa lottómiða fyrir allar eigur sínar , það er voðalega lítið sem menn geta gert í því “ , segir Haukur . Fólk getur gert ráðstafanir vegna eigna sinna alveg fram á síðustu stundu , það getur líka breytt erfðaskrám . „ Stundum reyna erfingjarnir að rifta þessu á þeim forsendum að viðkomandi sé ekki andlega hæfur “ , segir hann .